CC 20220801
Hocig - Wikipǣdia, sēo frēo wīsdōmbōc\nHocig is plega þǣr twegen hēapas plegaþ ǣlc wiþ ōðerne, sēcende tō drīfenne cliewen oþþe efencliewen in þæt getælgeat oþþe nett þæs wiþstandendan hēapes.\nĪshociges feohte betwēonan Atlanta Thrasherse and Florida Pantherse.\nHēahst clīewen wita\nMarch 3, 1875, Victoria Skāthring, Montreal (formest ābannen innan feohtan)\nFīfe slīdendas and ān getælgeatweard\nEfencliewen, sticca, slīdbōtas\nĪshocig (gemǣne gehāten hocig in landum þǣr þis þæt gemǣnoste hocigcynn is) is hēapplega þe man on īse plegeþ, þǣr slīdendas brūcaþ styccas tō drīfenne efencliwen in þæt getælgeat þæs wiþstealles. Hit biþ swīðe swift and stearc gamen. Īshocig oftost līcaþ mannum on stedum þe cealde genōh sind tō þeccenne þone grund mid īse tīdmǣlum, swelce Canada, þā norðernan Geāndan Rīcu, þā Norðiscan rīcu (hūru Swēoland and Finland), Russland, þā Bealtiscan rīcu, þæt Cecisce Folcrīce, and Slofacia. Mid þǣm cræflican īshringa cyme, hit wearþ brēme geondgēarlic gamen in þissum stedum. Īshocig is ān þāra fēowra grēatena gamena Norðamerican. Geond þā worulde, se National Hockey League (NHL) þynceþ se hīehsta dōm īshociges mannum, and ge se Canadian Women's Hockey League (CWHL) ge se Western Women's Hockey League (WWHL) sind þā hīehstan dōmas for frēoum. Hit is ēac Canadan folcriht folclic winterlic gamen, þǣr hit līcaþ manigum mannum.\nFeldhociges strutung æt Melbourne Universitye.\nMan plegeþ feldhocig (ēac feldswingoþ tō smǣtran worde gehāten) on ceosele, gecyndum græse, sandgeardum oþþe wætergeardum mannorhtre turfe, mid lytlum, heardum cliewenum. Þæt gamen līcaþ manigum werum and frēom in manigum stedum þǣre worulde, hūru on Europan, Asian, Australian, and Sūðaffrican. In manigum rīcum, mann plegeþ þæt gamen betwēonen āncund þrēatum, þēah hīe māgon missencund wesan.\nSe ānwealdenda dōm is se International Hockey Federation (FIH) mid 116 gesīðum. Mann plegede wera feldhocig æt ǣlcum Sumores Olympiscum Gamenum siþþan 1908 (būton 1912 and 1924), and plegede mann frēona feldhocig æt ǣlcum Sumores Olympiscum Gamenum siþþan 1980.\nNīwe feldhocigsticcan sind J-sceapen and of gemengedum holte geworht, glæsspēne oþþe cōlspēne , and hī habbaþ angel æt þǣm sticcan ende.\nFeldhocig is Indian and Pakistanes geseted rīcisc indryhtegamen.\nStrǣthocig (ēac strǣtswingoþ gehāten) is ōðer cynn hociges. Hit is oftost gepleged mid ilcum lagum īsswingoðes oþþe weolchociges, ac hit is gepleged on strǣte oþþe ōðrum gelīcum stede. Oftost is cliewen gebrocen on stede efencliewenes, for þǣm þe efencliewen wyrceþ tō micel gedreog on līme and eorþtirwan and ne slīt wel. Strǣthocig is gepleged geond þæt fulle gēar.\n↑ Feldhociȝ in Indian\nFram "https://ang.wikipedia.org/w/index.php?title=Hocig&oldid=196253" begeten\nLast edited on 4 Haligmonað 2019, at 15:24\nMan niwanost wende þisne tramet on þære 15:24 tide þæs 4 Haligmonað 2019.